Työsuojelupiirien tulossopimus 2008-2011-työryhmä

Asettaminen	
	Sosiaali- ja terveysministeriön työsuojeluosasto on tänään asettanut työsuojelupiirien tulossopimus 2008-2011- työryhmän.	

Toimikausi	
	1.1.2007 - 30.6.2007  	

Tausta	
	Työsuojelupiirien tulosohjauksen 4-vuotiskausi 2004-2007 päättyy vuoden 2007 lopussa. Seuraava 4-vuotiskausi kattaa vuodet 2008-2011. Uuden kauden alkaessa on tarpeen tarkistaa sekä tulosohjausprosessi että tulostavoitteet ottaen huomioon ministeriön hallinnonalan tulosohjauksen kehittämisen linjaukset ja ministeriön strategiat sekä tulevan hallitusohjelman tavoitteet.	

Tavoitteet	
	Tavoitteena on työsuojelun piirihallinnon tulosohjausprosessin sovittaminen tulosohjaus- ja tilivelvollisuusuudistukseen sekä tulostavoitteiden tarkistaminen kaudelle 2008-2011.	

Tehtävä	
	Työryhmän tulee valmistella työsuojelupiireille runkosopimus vuosille 2008-2011 ottaen huomioon seuraavat näkökohdat:

- Työsuojelupiirien kanssa sovitaan syksyllä 2007 runkosopimus vuosille 2008-2011. Sopimus laaditaan soveltaen tulosprisma-ajattelua. Työryhmän tulee esittää hallitusohjelmaan ja sosiaali- ja terveysministeriön hallinnonalan strategioihin perustuvat tulostavoitteet sekä tunnusluvut ja arviointikriteerit tulosten seurantaan ja raportointiin. 

Lisäksi työryhmän tulee tehdä erillinen esitys siitä, miten tulostavoitteista vuosittain neuvotellaan ottaen huomioon sosiaali- ja terveysministeriön tulosohjausmenettelyt sekä miten tulospalkkiojärjestelmä sovitetaan uuteen runkosopimukseen ja palkkausjärjestelmään ja miten tulossopimusten toteutumisen seuranta järjestetään.

Organisointi	
	Työryhmä	
		Puheenjohtaja Jaakko Itäkannas, valvontajohtaja, sosiaali- ja terveysministeriö 	
		Jäsenet:	
		Hannu Jokiluoma, kehityspäällikkö, sosiaali- ja terveysministeriö 	
		Marja Kokkonen, työsuojeluinsinööri, Kaakkois-Suomen työsuojelupiiri	
		Jussi Murto, ylitarkastaja, sosiaali- ja terveysministeriö 	
		Kaarina Myyri-Partanen, apulaispiiripäällikkö, Uudenmaan työsuojelupiiri	
		Tarja Nupponen, ylitarkastaja, sosiaali- ja terveysministeriö 	
		Seppo Pekkala, piiripäällikkö, Turun ja Porin työsuojelupiiri 	
		Markku Räsänen, apulaispiiripäällikkö, Hämeen työsuojelupiiri	
		Päivi Suorsa, ylitarkastaja, Pohjois-Suomen työsuojelupiiri	
		Sihteeri Arto Teronen, ylitarkastaja, sosiaali- ja terveysministeriö 	

Työryhmä voi asettaa määrittelemäänsä tehtävää varten jaostoja, joissa voi olla myös työryhmän ulkopuolisia henkilöitä. Työryhmä voi kuulla kokouksissaan asiantuntijoita.

Kustannukset ja rahoitus	
	Työryhmän työ on virkatyötä. Mahdolliset toimintaan liittyvät matka ym. kustannukset maksetaan työsuojeluosastolle varatusta määrärahasta.

Osastopäällikkö,		Mikko Hurmalainen
ylijohtaja

Johtaja			Leo Suomaa

JAKELU	
	Päätöksessä mainitut	

TIEDOKSI	
	Kansliapäällikkö Kari Välimäki
Työsuojeluosaston yksiköt
Työsuojelupiirit
STM:
- HAO
- viestintäyksikkö
- kirjaamo
- hankerekisteri